CELEX: 62012CA0370
Language: sl
Date: 2012-11-27 00:00:00
Title: Zadeva C-370/12: Sodba Sodišča (občna seja) z dne 27. novembra 2012 (predlog za sprejetje predhodne odločbe Supreme Court – Irska) – Thomas Pringle proti Government of Ireland, Ireland in Attorney General (Mehanizem za stabilnost za države članice, katerih valuta je euro — Sklep 2011/199/EU — Sprememba člena 136 PDEU — Veljavnost — Člen 48(6) PEU — Poenostavljeni postopek za spremembo Pogodb — Pogodba o EMS — Ekonomska in monetarna politika — Pristojnost držav članic)

26.1.2013   
            
            
               SL
            
            
               Uradni list Evropske unije
            
            
               C 26/15
            
         Sodba Sodišča (občna seja) z dne 27. novembra 2012 (predlog za sprejetje predhodne odločbe Supreme Court – Irska) – Thomas Pringle proti Government of Ireland, Ireland in Attorney General
   (Zadeva C-370/12) (1)
   
   (Mehanizem za stabilnost za države članice, katerih valuta je euro - Sklep 2011/199/EU - Sprememba člena 136 PDEU - Veljavnost - Člen 48(6) PEU - Poenostavljeni postopek za spremembo Pogodb - Pogodba o EMS - Ekonomska in monetarna politika - Pristojnost držav članic)
   2013/C 26/27
   Jezik postopka: angleščina
   
      Predložitveno sodišče
   
   Supreme Court
   
      Stranke v postopku v glavni stvari
   
   
      Tožeča stranka: Thomas Pringle
   
      Tožene stranke: Government of Ireland, Ireland in the Attorney General
   
      Predmet
   
   Predlog za sprejetje predhodne odločbe – Supreme Court – Veljavnost Sklepa Evropskega sveta z dne 25. marca 2011 o spremembi člena 136 Pogodbe o delovanju Evropske unije glede mehanizma za stabilnost za države članice, katerih valuta je euro (2011/199/EU) (UL L 91, str. 1) – Pristojnosti Unije – Pravica države članice, ki je vključena v euroobmočje, da sklene mednarodni sporazum, kot je Pogodba o ustanovitvi Evropskega mehanizma za stabilnost
   
      Izrek
   
   
               1.
            
            
               Pri obravnavi prvega vprašanja ni bil ugotovljen noben dejavnik, ki bi lahko vplival na veljavnost Sklepa Evropskega sveta z dne 25. marca 2011 o spremembi člena 136 Pogodbe o delovanju Evropske unije glede mehanizma za stabilnost za države članice, katerih valuta je euro (2011/199/EU).
            
         
               2.
            
            
               Člena 4(3) PEU in 13 PEU, členi 2(3) PDEU, 3(1)(c) in (2) PDEU, od 119 PDEU do 123 PDEU in od 125 PDEU do 127 PDEU ter splošno načelo učinkovitega sodnega varstva ne nasprotujejo temu, da države članice, katerih valuta je euro, med seboj sklenejo in ratificirajo sporazum, kot je Pogodba o ustanovitvi Evropskega mehanizma za stabilnost med Kraljevino Belgijo, Zvezno republiko Nemčijo, Republiko Estonijo, Irsko, Helensko republiko, Kraljevino Španijo, Francosko republiko, Italijansko republiko, Republiko Ciper, Velikim vojvodstvom Luksemburg, Malto, Kraljevino Nizozemsko, Republiko Avstrijo, Portugalsko republiko, Republiko Slovenijo, Slovaško republiko in Republiko Finsko, ki je bila 2. februarja 2012 sklenjena v Bruslju.
            
         
               3.
            
            
               Pravica države članice, da sklene in ratificira navedeno pogodbo, ni odvisna od uveljavitve Sklepa 2011/199.
            
         
      (1)  UL C 303, 6.10.2012.